b'\n_START_ARTICLE_\nJamarstvo\n_START_PARAGRAPH_\nJamarstvo je \xc5\xa1portno raziskovanje jam in dokumentiranje odkritij._NEWLINE_Je timska dejavnost, zato so jamarji organizirani v dru\xc5\xa1tva._NEWLINE_V dru\xc5\xa1tvih jamarji dobijo potrebna znanja in izku\xc5\xa1nje, pri raziskovanju ve\xc4\x8djih jamskih sistemov pa uporabljajo skupno jamarsko opremo. Dru\xc5\xa1tva tudi izdajajo glasila in organizirajo \xc4\x8distilne akcije; varstvo jam je namre\xc4\x8d vse pomembnej\xc5\xa1a naloga jamarjev.\n_START_SECTION_\nZgodovina\n_START_PARAGRAPH_\n\xc4\x8clovek je iskal zavetje v jamskih vhodih \xc5\xbee v prazgodovini, prvi zapis o obisku jame pa je iz leta 853 pred na\xc5\xa1im \xc5\xa1tetjem, ko je asirski kralj Shalmaneser III. obiskal jame pri izvirih reke Tigris. Natan\xc4\x8dneje so naravoslovci za\xc4\x8deli opisovati jame v 17. stoletju, na slovenskem je bil med prvimi Janez Vajkard Valvasor. V drugi polovici 19. stoletja so jame za\xc4\x8deli sistemati\xc4\x8dno raziskovati in nastala je speleologija._NEWLINE_Konec 19. stoletja sta bili v na\xc5\xa1ih krajih dve sredi\xc5\xa1\xc4\x8di raziskovanj: \xc5\xa0kocjanske jame, ki so jih od leta 1883 raziskovali \xc4\x8dlani Jamarske sekcije K\xc3\xbcstenland Nem\xc5\xa1ko-avstrijskega planinskega dru\xc5\xa1tva (D\xc3\x96AV), in Postojnska jama, kjer je bil du\xc5\xa1a raziskovanja upravnik Postojnske jame Ivan Andrej Perko. Leta 1889 je bilo ustanovljeno prvo jamarsko dru\xc5\xa1tvo na slovenskem Antron, leta 1910 pa Dru\xc5\xa1tvo za raziskovanje jam Ljubljana, ki deluje \xc5\xa1e danes._NEWLINE_Zdaj je v Jamarsko zvezo Slovenije vklju\xc4\x8denih 45 jamarskih dru\xc5\xa1tev.'